cyanic-selkie/wikianc huggingface dataset:
Lubok
Det russiske ordet lubok er navn på den innerste delen av barken på lindetrær, et materiale som ble brukt for å lage tresnitt til lubki-trykkene. Lubok ble også andvendt til fletting av kurver, sko, møbler og annet.
Det fjerde Fantomet
Han blir betegnet som et av de mest intelligente av Fantomene, og er lærd både i matematikk og astrologi. Han tar en doktorgrad ved University of Oxford i 1632. I tillegg til å være mest intelligent, er han også blant de mest uheldige Fantomene – kvinnen han gifter seg med, dør i barselseng etter å ha født ham en sønn (det kommende femte Fantomet), og i 1631 mister han slektens Hodeskallering.
Auto Union
Auto Union var en sammenslåing av fire tyske bilprodusenter, og ble etablert under den store depresjonen i 1932. Denne sammenslåingen kan sees i sammenheng med General Motors´ oppkjøp av Opel i 1931, som på dette tidspunktet og frem til 2. verdenskrig var Tysklands overlegent største og mest suksessfulle bilprodusent.
Varemerket til Auto Union var et symbol med fire overlappende ringer, som symboliserte de fire medlemsselskapene (alle fire på en linje, i et forsøk på å unngå forveksling med de fem olympiske ringene). Varemerket og medlemsselskapenes merkenavn, Horch, Audi, DKW og Wanderer, ble fortsatt brukt, og logoen med fire ringer kom i 1934 som et undermeke til Audi, DKW, Horch og Wanderer for å vise slektskapet mellom disse bilene, og de ble også brukt i billøp. Auto Unions fire ringer er fortsatt et varemerke, og brukes i dag av Audi. Merket DKWs modeller med totaktsmotorer ble solgt frem til 1964.
Lubok
Kistebilder i Norden
Også i Danmark og Sverige var det på 1700- og 1800-tallet trykkerier som lagde tilsvarende billige, folkelige ettbladstrykk, såkalte kistebrev (på dansk kistebilleder). Disse fikk navn etter skikken å lime dem fast under lokket på folks kleskister. Etter hvert ble det også vanlig å bruke slike bilder som veggdekor, ikke minst til jul. Kistebrevene var vanligvis grovt utførte tresnitt, gjerne fargelagt for hånd. Trykkene viste ofte lokalt tilpassede varianter eller kopier av internasjonale motiver, særlig religiøse, men også tidsaktuelle kommentarer eller historiske framstillinger. Utbredelsen av kistebrev i Norge skal ikke ha vært like stor som i Danmark og Sverige der det var en egen produksjon og de stedvis skal ha vært svært populære.
I Tyskland ble liknende dekorative, underholdende eller belærende bildetrykk for folk flest kalt Bilderbogen. Disse omfattet også fargetrykk og litografier. Tradisjonen med Bilderbogen varte fra 1700- til inn på 1900-tallet.
Auto Union
Selskapet er mest kjent for sitt racingteam (Auto Union Rennabteilung), som var hovedkonkurrent til Mercedes-Benz på 1930-tallet. Disse to teamenes biler dominerte ikke bare racing i 1930-årene, men satt også rekorder som tok flere tiår å slå. For eksempel tok det Formel 1-bilene frem til tidlig på 1980-tallet å nå igjen kreftene til disse bilene.
Auto Unions racingbiler
Auto Unions løpsbiler ble utviklet av den berømte ingeniøren Ferdinand Porsche, og var basert på et tidligere design han hadde utviklet av en midtmotorisert løpsbil, ikke ulik den berømte 1923 Benz Tropfenwagen, en bil som ble bygget av Max Wagner og kjørt av hans forretningspartner, Adolf Rosenberger.
De midtmotoriserte bilene, hvor føreren satt foran motoren, var uvanlige, og det nesten 30 år før dette konseptet var utbredt i løpsbiler. Dette var hovedsakelig fordi bilene var svært vanskelige å mestre, og fordi de hadde helt andre kjøreegenskaper (overstyring) enn mer tradisjonelle, frontmotoriserte modeller.
Type C (1936–37) var utstyrt med 6005 cm3 V16 motor med kompressor, som ytet 520 hestekrefter. Topphastigheten var 340 km/t. Motoren hadde to sylinderblokker, satt sammen i en vinkel på 45 grader, med én enkelt, overliggende kamaksel som styrte alle 32 ventilene. Motoren var utviklet spesielt for å levere optimalt dreiemoment på lave turtall. (Bernd Rosemeyer kjørte en slik bil rundt Nürburgring i ett gir, for å bevise at motoren var fleksibel nok til å klare det.)
Type D (1938–39) I 1938 kom det nye regler for Grand Prix som begrenset maksimalt sylindervolum til 3 liter med kompressor. Den nye motoren var en V12 på 2984 cm3, som ytet 485 hestekrefter ved 7000 rpm. Topphastigheten var 330 km/t.
Bensintanken var plassert midt i både type C og D, rett bak sjåføren (som satt langt foran), slik at bilens vektfordeling ville forbli uendret etter hvert som bensinen ble forbrent. Dette er et prinsipp som fortsatt brukes i formelbiler, av samme grunn.
Auto Union etter 2. verdenskrig
Auto Unions store rival før krigen, Daimler-Benz, var eiere i en kort periode før Volkswagen kjøpte Auto Union i 1964. Volkswagen droppet Auto Union-navnet, og brukte kun merkenavnet Audi på biler deretter. Det offisielle navnet forble Audi NSU Auto-Union AG frem til 1984, da det ble endret til Audi AG.
Nes kapell
Nes kapell er gravkapellet på Nes kirkegård i Nesbyen i Viken fylke. Kapellet er en korskirke som ble oppført i 1953–54. Det er laget som en etterligning av den lokale stavkirken, som ble revet nesten hundre år tidligere.
Adkomst til stedet er via Fv214 og Rv7.
Rabih az-Zubayr
Rabih az-Zubayr ibn Fadl Allah eller Rabih Fadlallah (født 1842 i Halfaya al-Muluk ved Khartoum, død 22. april 1900 i Kousséri) var en sudansk krigsherre, som etablerte et sterkt rike vest for Tsjadsjøen. Han falt i kamp mot franskmennene i slaget ved Kousséri.
Bodø Radioskole
Bodø Radioskole var en skole som først og fremst utdannet telegrafister primært til den norske handelsflåten, men hadde også utdanning i elektrofag. De siste årene hadde skolen 6–7 klasser, derav to klasser – ettårig og toårig kurs – i telegrafistutdanning.
Skolen som var den første radioskole i Nord-Norge ble i 1959 etablert i lokalene til Salten Yrkesskole i Amtmann Hegges vei i Bodø (hvor Bodø videregående skoles avdeling nå ligger), og var på dette tidspunktet underlagt Handels- og skipsfartsdepartementet. Det pedagogiske innholdet ble styrt av Telegrafstyret. Skolen ble ikke integrert i yrkesskolen siden den var underlagt Kirke- og undervisningsdepartementet. Den første perioden utdannet skolen ca. 50 elever i året.
Radioskolen ble i 1984 slått sammen med flere andre yrkesskoler som inngikk i den nye Bodin videregående skole på Mørkved. Rektor ved Bodø Radioskole i 20 år, Fritz Leif Jeppesen var med fra planleggingsfasen og ledet også oppbyggingen av avdelingene for elektronikk og nautikk som ble opprettet ved Bodin. Det siste kullet telegrafister i Bodø ble trolig utdannet skoleåret 1988–89), og den tidligere radioskolen ble fra skoleåret 1984-85 integrert som en del av Bodin videregående skole med videregående kurs II kommunikasjonsteknikk.
Fylkesvei 3392
Fylkesvei 3392 går mellom Vråliosen og Nordbømoen i Kviteseid kommune.
Israel under Sommer-OL 1988
Israel under Sommer-OL 1988. Atten sportsutøvere, fjorten menn og fire kvinner fra Israel deltok i sju sporter under Sommer-OL 1988 i Seoul. Det var niende gangen Israel deltok i et sommer-OL, de vant ikke noen medaljer.
Fylkesvei 3392
Frem til 2019 hadde veien betegnelsen fylkesvei 455 (Telemark).
Dale County
Dale County er et fylke i den amerikanske delstaten Alabama. Det ligger i de sørøstlige delene av staten og grenser mot Barbour County i nord, Henry County i øst, Houston County i sørøst, Geneva County i sørvest, Coffee County i vest og mot Pike County i nordvest.
Dale Countys totale areal er 1 457 km² hvorav 4 km² er vann. I 2000 hadde fylket 49 129 innbyggere og administrasjonssenteret ligger i byen Ozark som også er fylkets største by.
Fylket ble etablert i 1824 og har fått sitt navn etter general Samuel Dale.
Calopteron terminale
Calopteron terminale er en bille i delgruppen (underfamilien) nettrødvinger i familiegruppen rødvinger.
Calopteron terminale tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Chris Boucher
Chris Boucher (født i 1943) er en britisk manusforfatter, som er kjent for sine manus innen sjangrene science fiction og krim.
Han skrev Doctor Who-historiene The Face of Evil, The Robots of Death og Image of the Fendahl i 1970-årene. Et av hans bidrag til Doctor Who var personen Leela, spilt av Louise Jameson, som var en følgesvenn av Doktoren. Boucher fikk i oppdrag å skrive disse historiene av daværende manusredigerer Robert Holmes, som senere anbefalte Boucher som manusredigerer for science fiction-serien Blake's 7. Boucher hadde denne stillingen i alle fire sesongene av Blake's 7. Han skrev også flere episoder selv, inkludert den siste episoden. I 1987 skapte han serien Star Cops, som kombinerte science fiction og krim. Den varte i bare ni episoder.
I 1970-årene var han også manusredigerer av den andre sesongen av dramaserien Shoestring, som handlet om privatdektiven og radioprogramlederen Eddie Shoestring. Etter Blake's 7 skrev han for politiserien Juliet Bravo og deretter redigerte han manus for Bergerac til slutten av 1980-årene.
Alle disse TV-seriene ble produsert internt hos BBC og vist på BBC One, unntatt Star Cops, som ble vist på BBC Two. Han jobbet også i en kort periode på ITVs The Bill i midten av 1980-årene.
Den norsk-tyske Willy Brandt-stiftelsen
Stiftelsen har bred politisk støtte, noe som også kommer til uttrykk ved at styret består av tyske og norske politikere fra forskjellige partier.
Stiftelsens tre hovedaktiviteter er å gi støtte til norsk-tyske prosjekter, avholde arrangementer i begge land og den årlige utdelingen av Willy Brandt-prisen.
Stiftelsen bærer navnet til forbundskansleren og fredsprisvinneren Willy Brandt som gjennom hele sitt liv arbeidet for demokrati, dialog og forståelse mellom nasjoner. Under det nasjonalsosialistiske diktaturet tilbrakte han deler av sitt eksil i Norge, og fra 1940 til 1948 var han norsk statsborger. Få personer har vært så viktige som han for å gjenopprette det gode forholdet mellom Norge og Tyskland etter 2. verdenskrig.
Jonas Ganterbein
Jonas Ganterbein (født 7. mars 1989) er en liechtensteinsk bobkjører.
Ganterbein har ikke debutert i verdenscupen i bobsleigh, men har deltatt i den europeiske og amerikanske kontinentalcupen siden 2008.
Han var reserve for det liechtensteinske laget i bobsleigh under Vinter-OL 2010 som består av Richard Wunder, Thomas Dürr, Michael Klingler og Jürgen Berginz, som skulle deltatt i firerbob. Firerboblaget måtte derimot trekke seg da Michael Klingler fikk plager etter en hjernerystelse han pådro seg i toer-bobløpet.
Hans-Christian Vadseth
Hans-Christian Vadseth (født 9. januar 1963 i Ålesund) er en norsk mediemann og kommunikasjonsrådgiver.
Vadseth er seniorrådgiver og partner i kommunikasjonsselskapet First House i Oslo. Han har vært sjefredaktør i Mediehuset Fædrelandsvennen fra 1. januar 2008, til 26. april 2010, da han trakk seg fra sin stilling på dagen på grunn av det han betegnet som en ukultur blant redaksjonens tillitsvalgte.
Vadseth har vært journalist i Sunnmørsposten (1983–1985), Fædrelandsvennen (1985–1987), Dagbladet (1987–1990) og Verdens Gang (1990–2006). Vadseth ble utnevnt til nyhetsredaktør i VG i 2000, en stilling han hadde til 2006, da han ble første administrerende direktør og ansvarlig redaktør for det Schibstedeide nettstedet E24.no.
Bygdøy
Bygdøy er et friområde og et boligstrøk på omkring 3600 mål. Det bor 3 391 personer her (over tre roder), men det er også store områder med landbruksdrift, skog og park som er kjent for sin rike flora. Halvøyen tilhørte før kommunesammenslåingen i 1948 Aker herred (kommune). Bygdøy har siden 1800-tallet vært et populært frilufts- og utfartsområde, særlig om sommeren, på grunn av de gode tur- og bademulighetene.
På Bygdøy ligger Oscarshall slott. Også flere museer er beliggende på Bygdøy; Vikingskipshuset, Kon-Tiki Museet med sivbåten «Ra», Frammuseet med polarskipene «Fram» og «Gjøa», Norsk Maritimt Museum og Norsk Folkemuseum. Riksantikvaren varslet i april 2007 et forslag om å områdefrede en stor del av Bygdøy som kulturmiljø i henhold til kulturminneloven. Området omfatter blant annet kongsgården, Folkemuseet, Vikingskipshuset, Dronningberget og deler av øyen Killingen, som tilhører Bestum, samt 50 m ut i sjøen på vestsiden og østsiden. Fredningen ble vedtatt ved Kongen i statsråd 17. februar 2012. Det er også to naturreservater og flere mindre områder som er fredet etter Naturmangfoldloven.
Lokalt (og ellers i Bydel Frogner) er riksmålsformen Bygdø en del brukt.
Historie
Frem til en gang på 1600-tallet var Bygdøy en øy, men landheving, sedimentasjon og utfyllinger har gjort den landfast. Øya var opprinnelig klostergods under Cistercienserne på Hovedøya fra år 1147, men ble lagt inn under kongen som krongods rett før reformasjonen. Cistercienserne hadde drevet aktiv landsbruksutvikling på Bygdøy, herunder fiskeoppdrett, og gården Bygdøy ble ladegård, eller avlsgård, forsyningsgård for Akershus festning. Dette var opphavet til det tidligere navnet på halvøya. Kongen bruke også den rike naturen på Bygdøy som jaktområde, og kong Christian IV satte opp en laftet jakthytte i 1608. Det ble begynnelsen til dagens kongsgård. Gårdens hovedbygning ble oppført i 1733 som sommerresidens for stattholder Christian Rantzau. Kong Christian Frederik bodde her sommeren 1814 før han frasa seg tronen 10. oktober samme år. Kongene Haakon VII og Olav V brukte huset som sommerbolig. Etter Olav Vs død, stod hovedbygningen i mange år ubrukt. Kongsgården på Bygdøy var det første stedet i landet hvor man med sikkerhet vet at det ble avviklet en frimurerlosje sommeren 1749. St. Olai loge ble på denne dagen, sankthansaften 1749, stiftet av grev Christian Conrad Danneskiold-Laurvig.
Svartdalsveien (Oslo)
Svartdalsveien er en vei som går mellom Kværner (bydel Gamle Oslo) og Manglerud (bydel Østensjø) i Oslo. Den går fra Konows gate til Plogveien.
Veien fikk navn i 1937 etter et dalsøkk på sørsiden av en slyng i veien. Mangleruddelen av veien har OBOS-blokker fra 1947–54 i Manglerud borettslag.
Frederick Windsor
Frederick Michael George David Louis Windsor (født 6. april 1979) er sønn av prins Michael av Kent. Han har en yngre søster, Gabriella Windsor. Han er medlem av Huset Windsor. Hans oldeforeldre på farssiden var kong George V og dronning Mary.
Lord Frederick ble født på St Mary's Hospital i Paddington i London. Hans yngre søster ble også født der i 1981. Han er i arverekken til den britiske tronen.
Han arbeider som finansanalytiker. På valentinsdag (14. februar) 2009, ble han forlovet med skuespilleren Sophie Winkleman. De ​​giftet seg på Hampton Court 12. september 2009.
Teatr Wielki i Warszawa
Teatr Wielki («Det store teater») er en teaterbygning i Warszawa, og sies å være verdens største teater. Den ligger mellom Teaterplassen og Piłsudski-plassen, og huser Nasjonaloperaen (Opera Narodowa) og Nasjonalteateret (Teatr Narodowy) i Polen.
Historie
Teatr Wielki ble oppført i årene 1825–1833 etter tegninger av den italienske arkitekten Antonio Corazzi, og ble sete for Warszawas opprinnelige opera-, ballett- og dramaensemble. Den ble inaugurert 24. februar 1833 med en oppsetning av Rossinis Il barbiere di Siviglia. Den spilte en viktig politisk og kulturell rolle i det delte Polen (1795–1918), og her ble verker av polske komponister og koreografer uroppført, blant annet Moniuszkos mesterverk Halka og Straszny Dwór. Ved siden av polske verker ble også de viktigste posisjoner innen verdensrepertoaret for opera og ballett fremført her. Teateret var således skueplass for epokens fremste polske og utenlandske operasangere og ballettdansere.
Under 2. verdenskrig ble bygningen bombet til ruiner av tyskerne, og det eneste som stod igjen var bygningens neoklassisistiske fasade. Det oppbrente teateret ble brukt av de tyske nazistene til å henrette byens sivilbefolkning under Warszawa-oppstanden i 1944.
Etter krigen ble Teatr Wielki gjenoppbygd og betraktelig forstørret. Den ble tatt i bruk i 1965, som en av de fremste og best utrustede teaterbygninger i Europa. Den består av en hovedscene (Moniuszko-salen) og en kammersal (Młynarski-salen), dessuten huser den også et teatermuseum. Hovedscenens areal er om lag 2000 kvadratmeter, og er verdens største operascene (innendørs). En kjent beskrivelse av dens størrelse er at man kunne fått plass til hele La Scala på den.
Weiße Rose Stiftung
Weiße Rose Stiftung er en forening som arbeider for å fremme forskning på og formidling av Den hvite roses historie. Foreningen ble grunnlagt i 1987 i München av tidligere medlemmer av Den hvite rose og slektninger av flere av de av Den hvite roses medlemmer som ble henrettet i 1943.
Richard Wurmbrand
Richard Wurmbrand (født 24. mars 1909 i București, død 17. februar 2001 i Glendale, California) var en rumensk politiker og prest av jødisk avstamning.
Han tilbrakte ungdomstiden sin i en tid preget av sterk anti-semittisme i Romania, men senere, etter å ha konvertert til kristendommen, og han vågde å uttalte seg offentlig om at kommunisme og kristendommen ikke var kompatible, opplevde han fengsling og tortur på grunn av sin tro. Hans kolleger i Romania oppfordret Wurmbrand til å forlate landet og arbeide for religiøs frihet fra et sted som var mindre personlig farlig for ham. Han ble kjøpt fri av Den norske Israelmisjon og Hebrew Christian Alliance for 50.000 NOK.
Etter å ha tilbrakt tid utenlands, blant annet i England, emigrerte Wurmbrand og hans kone, Sabina, som også hadde blitt fengslet, til Amerika og han dedikerte resten av sitt liv til formidling og hjelpe kristne som blir forfulgt på grunn av deres tro. Han skrev mer enn 18 bøker som ble oversatt til mange språk. Han grunnla den internasjonale organisasjonen Voice of the Martyrs, som fortsetter å hjelpe kristne rundt om i verden som blir forfulgt for sin tro.
Bakgrunn
Richard Wurmbrand, den yngste av fire gutter, ble født i 1909 i en tysktalende jødisk familie. Han bodde sammen med sin familie i Istanbul for en kortere periode, hans far døde da han var 9 år, og Wurmbrand-familien kom tilbake til Romania da han var 10 år gammel. Ifølge andre kilder returnerte familien til Romania seks år etter at faren døde. Som ungdom, ble han sendt for å studere marxisme i Moskva, men kom tilbake til hjemlandet i all hemmelighet året etter. Forfulgt av det hemmelige politiet i Romania, ble han arrestert og fengslet. Han tilbrakte flere år som politisk fange med å bygge ut Donau-Svartehavskanalen.
Han giftet seg med Sabina Oster den 26. oktober 1936. Wurmbrand og hans kone ble troende kristne i 1938 gjennom vitnesbyrd fra Christian Wolfkes, en tysk kristen snekker, og sluttet seg til den anglikanske misjonen til jødene. Wurmbrand ble ordinert to ganger, først til Den anglikanske kirke og etter den andre verdenskrig, som en luthersk prest. I 1944, da Sovjetunionen okkuperte Romania som det første skrittet for å etablere et kommunistisk regime, begynte Wurmbrand en kirke for sine rumenske landsmenn og soldater tilhørende Den røde armé.
Da den kommunistiske staten forsøkte å kontrollere alle kirkene, begynte Wurmbrand umiddelbart en hemmelig kirke for sitt folk. Han ble av sine landsmenn husket for sitt mot ved å stå i en samling av menighetsledere og fordømme statlig kontroll av kirkene. Wurmbrand ble arrestert den 29. februar 1948, da han var underveis til kirken. Han tilbrakte blant annet tre år i isolat. Dette isolat var i en celle tolv fot under bakken, uten lys eller vinduer. Han fortalte senere at han opprettholdt sin mentale helse ved å sove på dagtid, holde seg våken om natten, og trene sitt sinn og sjel ved å komponere og deretter levere en preken hver natt.
På grunn av sin ekstraordinære hukommelse, var Wurmbrand i stand til å huske mer enn 300 av disse talene, 22 av disse ble publisert i «Sermons in Solitary Confinement» i 1969. Hans kone hadde også blitt arrestert i 1950 og tilbrakte tre år med straffarbeid på Donau-Svartehavskanalen der også ektemannen hadde vært stasjonert. Deres eneste sønn, Mihai, som var student på denne tiden, ble utvist fra skolen fordi hans foreldre var politiske fanger.
I mai 1966 vitnet Wurmbrad i Washington, DC for det amerikanske Senatet. Sitt vitnesbyrd, der han tok av seg skjorta foran TV-kameraene for å vise arrene etter tortur i fengselet, førte til at han fikk mye offentlig oppmerksomhet. Han ble kjent som "The Voice of the Underground Church" og han gjorde mye for å belyse forfølgelsen av kristne i kommunistiske land. Han samlet indisier på at Karl Marx var satanist. Senere utvidet han sin virksomhet til å hjelpe forfulgte troende også andre steder, spesielt i den muslimske verden. I 1990 var Richard og hans kone Sabina Wurmbrand tilbake i Romania for første gang på 25 år.
Missinaibi (elv)
Missinaibi er en elv som renner nordøstover i det nordøstre Ontario, og munner ut i James Bay helt sør Hudson Bay, Canada. Den renner fra en stor, naturlig innsjø – Missinaibisjøen (Missinaibi Lake), 60 km nord for byen Chapleau, og videre til den flyter sammen med elvene Mattagami og Abitibi, og danner Moose River 104 km ovenfor havet.
Elvas lengde er 426 km, mens nedslagsfeltet er på 23 500 km². Dersom man inklyuderer lengden av Missinaibisjøen, er hele vassdraget 651 km langt, og er dermed den lengste av de tre hovedtilførslene til Moose River.
Elva er ikke regulert, og utgjør hovedområdet for store villmarks- og rekreasjonsressurser. Missinaibi nasjonalpark på 990 km² ble opprettet i 1970, og vassdraget er ellers kjent for helleristninger ved Missinaibi-sjøen. Hele området er mye brukt til storviltjakt på karibu og andre villdyr. Elva ble tidlig utforsket av Hudson Bay Company og åpnet for pelshandel.
Commer
Selskapet ble stiftet som Commercial Car Company i Lavender Hill, Sør-London. For å starte serieproduksjon ble det kjøpt en eiendom i Biscot Road, Luton, hvor produksjonen av den første lastebilen, Type RC, startet i 1907. I 1909 ble den første bussen produsert. Ved utbruddet av 1. verdenskrig ble det i stedet produsert militære kjøretøyer for den britiske hæren, og frem til 1919 ble over 3000 slike kjøretøyer produsert.
I 1926, etter å ha vært på konkursens rand flere ganger, ble Commer tatt over av Humber, som i 1931 ble en del av Rootes-gruppen.
Commer overlevde ikke kollapsen i Chryslers europeiske avdeling i 1978, da Peugeot tok over. Fabrikken ble brukt til produksjon av lastebiler av Renaults lastebilavdeling, som fortsatte å produsere Dodge-modellene i en tid, med Renault-logoer, men gikk over til å produsere Renault-motorer for lastebiler og busser tidlig på 1990-tallet.
Island under Sommer-OL 1988
Island under Sommer-OL 1988. Trettito sportsutøvere, tjueåtte menn og fire kvinner fra Island deltok i fem sporter under Sommer-OL 1988 i Seoul. De vant ikke noen medaljer. Bjarni Friðriksson var Islands flaggbærer under åpningsseremonien.
British Open
British Open kan vise til:
Stjepan Mesić
Stjepan Mesić (også Stipe Mesić) (født 24. desember 1934) er en kroatisk advokat som var landets president fra februar 2000 til 2010. Han tok over da den tidligere presidenten, Franjo Tuđman, døde i desember 1999.
Han var medlem av Kroatias Demokratiske Union (HDZ) fra 1990 til 1994, og var blant annet president i parlamentet fra 1992 til 1994. I 1994 brøt han og flere andre medlemmer med HDZ og stiftet sitt eget parti, Kroatias Uavhengige Demokrater (HND). Grunnen var at han var sterkt uenig med blant annet den politikken landet førte mot Bosnia-Hercegovina. Senere meldte flere av HNDs medlemmer seg inn i Kroatias Folkeparti (HNS).
Mesic var også president i Jugoslavia i en kort periode fra 30. juni 1991 til 6. desember 1991. Totalt hadde Jugoslavia fjorten presidenter mellom Josip Broz Titos død i 1980 og oppløsningen i 1992.
Paul Kräusslich
Paul Kräusslich (født omkring 1862 i Stettin, daværende Tyskland) var en omreisende filmfremviser. Kräusslich ble en viktig kulturperson i Distrikts-Norge. I filmens første år reiste han rundt i landet og viste frem film, og han ble for Nord-Norge hva Johan Widnes var for Østfold. Kräusslich viste utenlandske filmer. Selv festet han mye til film, alt fra fisket i Lofoten til verdensmesterskapet på skøyter. Han dokumenterte kroningen av kong Haakon VII og dronning Maud i Nidarosdomen i Trondheim, og han viste frem filmen allerede tre timer etter begivenheten. I 1908 hadde han også æren av å få vise film for kongefamilien mens de bodde på Stiftsgården. Han slo seg etterhvert til ro der i byen, hvor han grunnla flere kinoer, blant andre Kräusslich Kinematograf i 1906 og Kosmorama Theater i 1910.
Fukang
Befolkningen var på 151,308 innbyggere i 1999.
Samferdsel
Kinas riksvei 216 fører gjennom området. Den går fra Altay til byen Baluntai i fylket Hejing.
Attawapiskat (elv)
Attawapiskat River er en elv nord i provinsen Ontario i Canada. Den er den nest største elven i provinsen, med en samlet vassdragslengde på 748 km og et nedbørsfelt på 50.500 km². Flere sideelver renner inn i Attawapiskatsjøen (Attiwapiskat lake), hvorfra elven heter Attawapiskat og renner videre østover til Hudson Bay, nærmere bestemt James Bay. 100 km fra utløpet har elven gravd ut unike, eiendommelige kalksteinsøyer i elveløpet, populært kalt «Birthday cakes».
Ved tettstedet Attawapiskat, og om lag 75 km fra utløpet, har De Beers en gruve for utvinningav diamanter. Ved tettstedet er det også egen flyplass.
Vanden Plas
Vanden Plas er et tysk progressiv metal-band etablert i 1986.
Albany (elv)
Albany River er en elv nord i provinsen Ontario i Canada. Den er den største elven i provinsen, med en samlet vassdragslengde på 980 km og et nedbørsfelt på 135 200 km². Største sideelver er Ogoki (480 km) og Kénogami (320 km). Elva renner nordover og munner ut i Hudsonbukta, nærmere bestemt i Jamesbukta. Deler av vassdraget har blitt ledet sørover til Lake Superior gjennom kraftregulering.
Stavanger gamle turnhall
Stavanger gamle turnhall ble bygget i 1891 for Stavanger Turnforening, etter tegninger av arkitekt Hartvig Sverdrup Eckhoff. Turnhallen ble bygd i et område med flere av Stavangers viktige monumentalbygg, blant annet  Stavanger museum, Rogaland Teater og Stavanger sykehus,  også disse er tegnet  av arkitekt Eckhoff.
Albany (elv)
Elven er oppkalt etter James, hertug av York og Albany, den senere kong James II av England. Ved elven hadde Hudson's Bay Company handelsstasjonen Fort Albany i pelshandlerperioden.
Stavanger gamle turnhall
Da Stavanger Turnforening fikk bygget en ny turnhall i 1980 ble den gamle turnhallen overtatt av Rogaland Teater og benyttet som bi-lokaler til teateret.
Steingardveien (Oslo)
Steingardveien (1–17, 2–10) er en vei på Nordberg i bydel Nordre Aker i Oslo. Den går fra Carl Kjelsens vei til Langmyrveien.
Albany (elv)
Ogoki har sitt utspring vest for den store Nipigonsjøen, i Thunder Bay-distriktet. I 1943 regulerte Ontarios kraftmyndigheter elven Ogoki, og ledet store deler av vannføringen sørover og ut i Nipigonsjøen som igjen munner ut i Lake Superior. Dette skulle øke vannføringen for kraftproduksjon i Niagarafallene. Ogoki-reservoaret som er oppdemmet ved Waboose Rapids er 150 km² stort. Ogoki er vernet ved Wabakimi Provincial Park og brukes her til rekreasjon.
Steingardveien (Oslo)
Veien fikk navn i 1940 etter steingjerdet som går langs veien.
Albany (elv)
Elven Kénogami har også utspring i Thunder Bay-distriktet, fra innsjøen Long Lake. I 1948 regulerte Ontarios kraftmyndigheter Kénogami gjennom bygging av Kenogami Lake-demningen, og ledet store deler av vannføringen sørover og ut i Aguasabon River som igjen renner ut i Lake Superior. Et nedbørfelt på nesten 4 400 km² ble på denne måten overført til St. Lawrence-bassenget i sør.
Winisk (elv)
Winisk River er en elv nord i provinsen Ontario i Canada. Den er den tredje største elven i provinsen, med en samlet vassdragslengde på 475 km og et nedbørsfelt på 67.300 km². Den renner nordøstover og munner ut i Hudson Bay. Flere sideelver renner inn i elven, som har sterk strøm mange steder og få tettsetder. Deler av elven er vernet som Winisk River Waterway Provincial Park, med betydelige rekreasjons- og padlemuligheter.
Jøkullaup
Jøkullaup (av isl. jökulhlaup) er en plutselig og ofte katastrofal flom fra en isbre. Opphavet til denne typen flom er enten at en dam som er demmet opp av en bre plutselig blir tappet, eller at et vulkanutbrudd under en bre raskt smelter store mengder is.
Dammer kan også bli demmet opp av endemorener eller andre forhold rundt breen. I forbindelse med vulkanutbrudd under isen vil det ofte smeltes en viss mengde vann som ikke kommer ut, og som dermed resulterer i et jøkullaup som kombinerer begge typene. De oppdemte dammene har flere muligheter til å komme seg forbi breen som demmer dem opp. Store flommer blir ofte skapt når en stor dam blir så tung at den klarer å løfte breen foran seg opp fra grunnen under. Da vil litt vann renne ut og smelte en kanal, som mer vann renner gjennom, helt til alt vannet renner ut på en gang gjennom en stor tunnel langs bunnen av isen.
512 Taurinensis
512 Taurinensis er en marskrysserasteroide. Det vil si at banen dens i løpet av et kretsløp krysser banen til Mars. Den ble oppdaga den 23. juni 1903 av Max Wolf fra Landessternwarte Heidelberg-Königstuhl i Heidelberg. Navnet kommer fra Taurinum, det latinske navnet på Torino.
Nes kirke (Nesbyen)
Nes kirke er en korskirke fra 1862 i Nesbyen kommune, Viken fylke. Den erstattet i sin tid en stavkirke som stod ca. 500 meter lenger nordvest og ble revet i 1862.
Byggverket er i tre og har 500 plasser.
Kirken blir på folkemunne kalt Hallingdalsdomen fordi det er den største kirken i Hallingdal. Frosta kirke ble et par år senere oppført etter samme tegning.
På kirkegården står et relativt stort gravkapell fra 1954 som er modellert etter eller inspirert av den tidligere stavkirken.
Hestesprengfamilien
Pteridaceae eller hestesprengfamilien (latin: Adiantaceae) er en stor gruppe av bregner, ofte henført til ordenen av bregneplantene (Pteridales). Familien inngår i en større, monofyletisk orden, nemlig Polypodiales.
Familien kalles internasjonalt ofte «bregnefamilien» Pteridaceae, hvor hestesprengfamilien henføres og hestesprengslekten regens som en av i alt 15 slekter.
Hestespreng- eller Pteridaceae-bregnene er krypende og vokser ofte på fjell (berg). Bladene er nesten alltid flikete slik vi kjenner fra norske bregnearter. De har fertile blad i midten, og normalt sporehus i alle bladflikene.
Forholdet mellom slektene er uklart, og DNA-analyse har bare etablert monofyletisk slektskap mellom noen av dem. Den norske hestespreng og andre arter i samme familie (Cryptogamma) har i tillegg så ulike blader på samme plante at det ved første øyekast ser ut som ulike arter.
Hestesprengfamiliens taksonomi
For en mer fullstendig taksonomi, se: Bregneplanter
De 15 slektene og noen av deres flere hundre arter innen Pteridaceae-familien er:
Wang Hao (bordtennisspiller)
Wang Hao (født 15. desember 1983 i Changchun i Jilin i Folkerepublikken Kina) er en kinesisk bordtennisspiller.
Coptotriche heinemanni
Utseende
En liten (vingespenn 8 – 9,5 mm), slank, mørkt gråbrun møll. Den ligner mye på flere andre Coptotriche-arter, for å bestemme disse sikkert må man undersøke kjønnsorganene. Antennene er trådformede, lysbrune, rundt 2/3 så lange som forvingen. Hode, kropp og vinger er alle ensfarget mørkt gråbrune, hodet har er gulaktig "lugg" fremst. Larven er hvitaktig med svart hodekapsel, ryggplaten på det første kroppsleddet har to svarte flekker.
Levevis
Arten er først og fremst knyttet til bjørnebær (Rubus fruticosus-gruppen), men kan også finnes på andre arter i bjørnebæreslekta som for eksempel bringebær. Den er også funnet på åkermåne (Agrimonia eupatoria). Larven lever inne i bladet og lager en stor, hvitgul, ugjennomsiktig flekkmine. Disse minene finner man i september – oktober. De voksne sommerfuglene flyr i mai – juni.
Utbredelse
Den er utbredt i Mellom- og Nord-Europa. I Norge er det bare to kjente funn, begge ved Oslofjorden.
Kypros under Vinter-OL 2010
Kypros under Vinter-OL 2010. To sportsutøvere fra Kypros, søsknene Khristoforos Papamikhalopoulos og Sofia Papamikhalopoulou, deltok under Vinter-OL 2010 i Vancouver i Britisk Columbia i Canada 12. til 28. februar 2010. Begge deltok i alpint, avholdt på Whistler Blackcomb.
Ion Cârja
Ion Cârja (uttales IPA: /'jon 'kɨrʒa/; også kjent som Ion Cârjă, Ion Cârje eller John Carja; født 25. mars 1922 i Whitman, Logan County, Vest-Virginia, død 8. mai 1977 i New York) var en rumensk-amerikansk forfatter og anti-kommunistisk aktivist, som i flere år var en politisk fange i det kommunistiske Romania.
Liv og virke
Cârjas foreldre hadde utvandret til Vest-Virginia fra det østerriksk-ungarsk-styrte Transilvania rundt 1910. Han og hans familie reiste tilbake til Romania i februar 1927 og slo seg ned i landsbyen Mihai Viteazu, i nærheten av Cluj, der de kjøpte seg en gård. Mens han gikk på skolen begynte Cârja å arbeide med et magasin med tittelen «Gazeta de Turda», og han publiserte sin første bok på denne tiden. Han studerte filologi ved Universitetet i Cluj. I 1948 mottok han sin doktorgrad i rettsvitenskap fra samme universitet. Carja ble arrestert første gang i 1949 av det rumenske sikkerhetspolitiet og ble dømt til 5 års fengsel. Andre gang ble han arrestert i 1958 og ble først satt fri i 1964 i forbindelse med en amnesti for politiske fanger. Han tilbrakte tid i flere fengsler og arbeidsleirer: Cluj, Gherla, Aiud og Donau-Svartehavskanalen.
Sammen med sin eldre bror, Nicolae Cârja (1913-1996, som satt som krigsfange i Sibir i ni år, men som også klarte til slutt å returnere til USA), startet han avisen Acțiunea Românească, som var hovedorgan for Consiliul Național Român («Det rumenske nasjonalrådet»), en eksilorganisasjon.
I november 1970 giftet han seg med Valentina (født Voicu), og de adopterte en datter, Indira.
Charmed
Charmed er en amerikansk TV-serie av Aaron Spelling om tre søstre som er gode hekser og som er kjent for å være de unaturlige og spesielle «The Charmed Ones». Alle sammen har en unik kraft eller magiske krefter som vokser og utvikler seg. Søstrene bor i et herskapshus og bruker sine unaturlige og spesielle krefter for å bekjempe onde demoner og andre ondskapsfulle fiender i San Francisco, California.
Premiss
Charmed begynte med de tre Halliwell-søstrene Prudence Halliwell (Shannen Doherty), Piper Halliwell (Holly Marie Combs) og Phoebe Halliwell (Alyssa Milano). De bor i et viktoriansk hus i San Francisco. Etter at deres bestemor, Penny, dør finner den yngste søsteren, Phoebe en gammel bok oppe på loftet. Fra boken som kalles "The Book of Shadows", "Skyggenes Bok", leser hun en besvergelse. Hun føler allerede at hun har forandret seg, men det gjør ikke Piper og Prue. Rare og skumle ting hadde begynt og etter hvert begynte de å skjønne at de var hekser.
3 år senere i Charmed dør Superheksa Prue Halliewell. Vinddemonen Shax drepte henne. Prue var da den mektigste heksa på planeten. Men det kom inn en ny halvsøster inn, som heter Paige Matthews (Rose McGowan). Hun er halv whitelighter og halvt heks. Paige ble adoptert som baby. Hennes biologiske foreldre er Patty (Pipers, Prues og Phoebes mor) og Sam (Whitelighter).
Etter hvert får Piper og hennes ektemann Leo en sønn, Wyatt Matthew Halliwell. Wyatt blir i fremtiden den mektigste heksa på planeten. Senere får de også deres andre sønn, Chris Perry Halliwell (Drew Fuller)(I sesong 6 kommer Chris fra fremtiden). I sesong 8 kommer Billy (Kaley Couoco) inn i serien. Billy blir lært opp av søstrene. Senere får søstrene vite at Billy mistet sin søster (Christy) for 15 år siden.
Sesong 1 (1998-1999)
Halliwell-søstrene oppdager at de er etterkommere av en lang rekke med hekser da de arver huset etter bestemoren sin og finner familiens Book of Shadows. De lærer at de har forskjellige evner. Den sterke Prue Halliwell kan flytte objekter med tankekraft, den reserverte Piper Halliwell kan stoppe/fryse tiden og den frie Phoebe Halliwell kan se fremtiden. Sammen utgjør de "Power of Tree" som de bruker for å sloss mot trollmenn og demoner og beskytte de uskyldige.
Hver episode har en personlig historie sammen med en magisk historie som viser båndet mellom søstrene og problemene det å være heks lager i deres "normale" liv. I disse historiene finner ofte søstrene en uskyldig som må reddes eller en demon de må overvinne. Flere episoder handler også om at søstrene begynner å forstå og lærer mer om sin magiske arv.
Hovedfiender
Rex Buckland og Hannah Webster (spilt av Neil Roberts og Leigh-Allyn Baker). ble først inntrodusert når Prue søker jobb på Buckland's Auction House etter å ha sluttet i jobben sin på American Museum of Natural History fordi sjefen hennes Roger (spilt av Matthew Ashford) som er hennes ex. stjeler æren for jobben hun har gjort. Første gangen Prue bruker evnene sine er ved å få fyllepennen til Roger til å sprute blekk ut i brystlommen hans fordi han er motbydelig. Hun visste ikke da at hun hadde evner. Andre gangen hun bruker evnene sine strammer hun slipset hans så han må kutte det av med en saks. Prue er sint på både Roger og Phoebe fordi hun tror Phoebe prøvde seg på Roger før hun dro til New York. Mens Rex tester Prues kunnskaper om kunst dytter Hannah «tilfeldigvis» borti en gardintrapp og velter et spann maling over Prue. Prue bruker evnene sine for å unngå å bli truffet av malingen og Hanna konkluderer med at «hun er enten den heldigste kvinnen i verden... ellers er hun en heks». Hannah avslører en gang, etter at Prue kaster en «truth spell» på seg selv, at «hennes misjon i livet er å ødelegge henne». Rex tar dette som «kontorrivalisering» og kjefter på henne senere. Hanna viser senere at hun har evner da hun tenner på sigaren til Rex med bare pusten.
Etter det sørger Rex for at et halskjede, som tilhørte Melinda Warren(spilt av Tyler Layton) havner på pulten til Prue. Når hun åpner den slipper hun fri Matthew Tate (spilt av Billy Wirth) som er en gammel elsker av Melinda og en mektig ond trollmann som Melinda hadde fengslet i kjedet etter at han stjal alle tre evnene til Melinda. men søstrene kaller Melinda tilbake fra graven for å hjelpe dem fange ham igjen.
Tilslutt bestemmer Rex og Hannah seg for å handle ved å manipulere Prue til å stjele en tiara og får henne til å tru at hun har drept en sikkerhetsvakt og planter beviser mot Prue så hun blir arrestert. Når Piper og Phoebe hjelper Prue til å flykte fra fengsel tar Rex et bilde av dem og truer med å eksponere dem som hekser. Rex forlanger at de gir fra seg evnene sine og gir dem en lanterne de skal oppbevare evnene i så de kan gi dem til han. Uten evnene sine gir søstrene lanternen til Rex og Hannah (som er i form av en Svart Panter) men samtidig tilbake i huset deres bruker Leo Wyatt (spilt av Brian Krause), som søstrene enda tror er bare en "handyman", magi på " The Book of Shadows" og gir søstrene tilbake evnene sine. Piper fryser rommet når Hannah-panteren angriper og Prue flytter Rex inn foran henne. Da de tiner igjen dreper Hannah ved et uhell Rex og blir oppslukt i flammer av en ukjent kraft foran øynene på søstrene.
Inspektør Rodriguez (spilt av Carlos Gomez) poserer som en Internal Affairs agent. Andy Trudeau (spilt av T. W. King) har tidligere fjernet ett mordvåpen brukt av et spøkelse så søstrene kunne stoppe det og Rodriguez forhører Andy angående det. Han sier han er urolig på grunn av alle de uløste sakene Andy og Darryl Morris (spilt av Dorian Gregory) virker å ha gitt opp og Rodriguez beskylder Andy for å dekke for noen. Når Andy nekter å oppgi noen informasjon leverer han inn pistol og skilt (automatisk suspensjon). Men mens han spionerer på Andy og Morris overhører Rodriguez Andy si at han skjuler noe for Prue. Rodrigues avslører da sin demoniske side med røde øyne og et høyt skrik som tilsynelatende dreper partneren hans. For å avsløre søstrene gjør han Andy til hovedmistenkt i partnerens død men Andy nekter fortsatt å si noe. Frustrert allierer Rodriguez seg med demonen Tempus (spilt av David Carradine), som kan manipulere tiden (og tilsynelatende jobber for The Source). Hver gang Rodriguez feiler i å drepe alle tre søstrene skrur Tempus tilbake tiden så han kan prøve igjen og lære fra feilene sine men Phoebes evne til å se forbi tid gjør at hun fort skjønner hva som foregår og søstrene overlister Rodriguez, men ikke før han dreper Andy som styrter inn i huset for å hjelpe Prue. Overbevist av Andys spøkelse bruker Prue en trylleformel for å akselerere tiden og svekker Tempus og sender ham tilbake til underverden. De lar så Rodriguez gå men han prøver en siste gang å drepe søstrene med en energiball. Men Prue sender bare ballen tilbake med evnene sine og Rodriguez er endelig beseiret.
Sesong en introduserer også Barbas "demonen av frykt" (spilt av Billy Drago)
Sesong 2 (1999-2000)
Sesong to fortsetter med skapernes visjon: «Charmed er et show om tre søstre som tilfeldigvis er hekser, ikke tre hekser som tilfeldigvis er søstre». med denne formelen kunne de gradvis bygge søstrenes magi og bruke mesteparten av tiden på de menneskelige dilemmaene. Sånn som i første sesong fortsetter søstrene å sloss mot onde krefter i hver episode og showets fokus er på hvor mye dette går ut over søstrenes forsøk på å leve så normale liv som mulig.
Darryl Morris, Andys partner før hans død i slutten av forrige sesong, blir en mer prominent karakter ettersom han begynner å forstå mer av søstrenes dobbelt-liv og hjelper dem ut av enkelte situasjoner. Denne sesongen introduserer også to nye karakterer: Naboen Dan Gordon og niesen hans Jenny.
Piper, blir mer og mer frustrert over forholdet med Leo og blir dratt mot Dan. Det skaper et trekantdrama som varer store deler av sesongen. Hun åpner også nattklubben 'P3'. Phoebe bestemmer seg for å gå tilbake på skolen og fullføre psykologi studiene og Prue slutter i jobben på Bucklands for å realisere en drøm om og bli fotograf.
I denne sesongen ser vi også søstrenes krefter vokser etter som de begynner å få mer kontroll over sine evner. Phoebe kan få forutanelser på kommando, Piper fryser objekter selektivt, og Prue lærer seg astral projeksjon. De begynner også å lære å skrive og kaste sine egne forhekselser og de kan lage sine egne «potions».
Sesong 3 (2000-2001)
Sesong tre er den siste sesongen som har med Shannen Doherty, som forlot serien i slutten av sesongen.
I dette året ser vi en dramatisk forandring i søstrenes liv. Prue prøver å balansere livet som fotograf, heks og kjærligheten. Forholdet til Piper og Leo blir mer seriøst når de bestemmer seg for å gifte seg selv om De Eldre "The Elders" forbyr det. Phoebe får den aktive evnen levitasjon og starter et langvarig forhold med Assisterende Statsadvokaten Cole Turner/Belthazor - en halt menneske/halvt demon sendt av Triaden for å drepe søstrene.
Det meste av første halvdel handler om at Cole/Belthazor manipulerer seg inn i livene til søstrene ved å starte et forhold med Phoebe. Prue er veldig skeptisk til Cole noe som Skaper en rift i forholdet til Phoebe. Jentenes far kommer også tilbake i en mer permanent rolle etter at han reparerer forholdet med Prue og han er til og med med i bryllupet til Piper og Leo.
Jentene begynner og forstå mer av høyerearkiet i underverden da de finner ut om Triaden som har sendt Belthazor og flere andre demoner etter dem.
Hovedfiender
Etter at Phoebe og Prue hindrer en demon i å stjele "The Book of Shadows" etterforsker de han og finner ut at han heter Belthazor. Etter utallige angrep mot søstrene hvor han til og med drar tilbake i tid for å drepe Charlotte Warren (spilt av Sadie Stratton) moren til Melinda Warren, og utslette hele familien til Halliwell-søstrene, forelsker Cole seg i Phoebe og blir på deres side. Spesielt etter at en annen demon ved navn Troxa (spilt av Rick Hearst) går bak ryggen hans til Triaden som gjør at Cole må drepe Triaden før de dreper han. Uten å fortelle søstrene om hans andre halvdel fortsetter han sitt forhold med Phoebe samtidig som han vurderer å drepe dem. I en kamp mot søstrene (i demonform) kutter de av et digert stykke av huden hans (siden de trenger det i en "potion" for å drepe han). skadet flykter han til en mausoleum for å gjemme seg for Zotaren Krell (spilt av Scott MacDonald). Når søstrene senere oppdager at Cole er Bethazor forfalsker Phoebe døden hans og lar alle tro at han er død. Til og med søstrene hennes.
Når senere Cole kommer tilbake er han snill og hjelper søstrene. han er til og med tilstede i bryllupet til Piper og Leo. Men når han må gå "undercover" i Brorskapet, han en gang var medlem i, blir han tvunget til å drepe en heks som søstrene forsøker å beskytte, i bytte mot sin fars sjel. Phoebe ser det og dytter ham vekk. nedtrykt av sorg blir han ond igjen, men Phoebe vinner han tilbake med en "potion".
Sesong 4 (2001-2002)
I denne sesongen introduseres Rose McGowan som Paige Matthews - halvsøsteren til Prue, Piper og Phoebe.
Etter Prues død oppdager søstrene at de har en halvsøster. Moren deres Patty hadde et forhold med "whitelighteren" sin Sam og når hun ble gravid ga hun bort datteren til en kirke siden et forhold mellom heks og skytsengel var tabu.
I løpet av første halvdel av sesongen ser vi søstrene prøver og håndtere Prues død og prøver og akseptere Paige og lærer henne opp i heksekunst mens de må takle sine egne evner som vokser og blir sterkere. De fokuserer også på å beseire Kilden en gang for alle. Phoebe og Cole går igjennom en vanskelig tid etter Cole blir menneske og prøver og finne sin plass her i verden uten evner. Jentene må også finne seg i at plassene deres har forvandlet seg. Paige går fra og være enebarn til å ha to søsken. Piper får plutselig rollen som eldste søsteren og den sterkeste heksen med alt ansvaret det gir og Phoebe er blitt mellomsøster og må megle mellom de andre søstrene mens hun starter en full jobb som spaltist.
Den andre halvdel av sesongen ser vi at Cole må igjen slåss mot sin indre onde natur. men denne gangen er det Kilden som har tatt over han. Selv om han planlegger og organisere underverden og drepe Halliwell-søstrene så vil hans menneskelige halvdel omvende Phoebe og ha henne ved sin side som dronning i underverden.
Hovedfiender
The Source of all Evil (The Source) "Kilden" (spilt av Ben Guillory så Peter Woodward og en gang av Alastair Duncan) og The Oracle "Orakelet" (spilt av Krista Allan). Kilden er kongen av underverdenen. Ansiktet hans er for det meste gjemt under en stor hette så bare noen få har sett det. Etter å ha drept Prue i slutten av sesong tre forsøker han og forføre Paige over til den onde siden. Han prøver sener å få Piper til å gi opp evnene til alle tre ved å få henne til å tro at hun er en pasient på et sinnssykehus og at hun bare tror at hun er en heks. Når Cole og Leo forsøker å redde Piper treffes Orakelet av en energiball ment for Kilden og dør. Cole skader også Kilden og han må trekke seg tilbake for å komme seg igjen. Kilden angriper igjen med hjelp av en urgammel kraft som heter The Hollow. En kraft som gjør at han kan stjele alle evner som blir brukt mot han. En demon kalt The Seer (Seeren) hjelper søstrene med å beseire ham og ansiktet hans, som er et halvt ansikt avsløres. når Seeren drar hender hun at Kildens krefter forsvant ut i tomrommet.